cyanic-selkie/wikianc huggingface dataset:
নাসির হাসান
স্থাপত্য প্রতিষ্ঠা
ডান|থাম্ব| সুলতান হাসান মসজিদ ও মাদ্রাসা, নাসির হাসান কর্তৃক ১৩৫৭ সালে শুরু হয় এবং ১৩৬৩ সালে সম্পন্ন হয় তিনি তার দরবারে মুসলিম পণ্ডিতদের প্রতি যে পক্ষপাতিত্ব দেখিয়েছিলেন তার সাথে সামঞ্জস্য রেখে নাসির হাসান কায়রোর রুমাইলায় তার নামে একটি বিশাল মসজিদ-মাদ্রাসা কমপ্লেক্স নির্মাণ করেন, যা বর্তমানে সুলতান হাসান মসজিদ ও মাদ্রাসা নামে পরিচিত। কমপ্লেক্সটির নির্মাণ কাজ ১৩৫৭ সালে শুরু হয়েছিল এবং পরবর্তী তিন বছর ধরে প্রতিদিন ২০,০০০ রৌপ্য দিরহাম ব্যয়ে কাজ করা হয়েছিল। নাসির হাসানের মৃত্যুর পর তার সিনিয়র সহকারী বশির আগা জামদারের পৃষ্ঠপোষকতায় নির্মাণ কাজ অব্যাহত ছিল, যিনি ১৩৬৩ সালে কমপ্লেক্সের সমাপ্তির তত্ত্বাবধান করেছিলেন। মাকরিজি বর্ণনা করেছিলেন- মিশর, সিরিয়া, ইরাক, উত্তর আফ্রিকা বা ইয়েমেনের মসজিদ ও মাদ্রাসাগুলির মধ্যে কোন সমতুল্য নয় এমন একটি অভয়ারণ্য কমপ্লেক্স। একইভাবে মামলুক যুগের ইতিহাসবিদ ইবনে তাগরিবিরদি এবং ইবনে শাহিন কমপ্লেক্সটিকে বিশ্বের কোন সমতুল্য নয় বলে বর্ণনা করেছেন। আবার ইবনে হাবিব এটিকে শ্রেষ্ঠত্বের দিক থেকে গিজার পিরামিডের চেয়ে উন্নত বর্ণনা করেছেন। পশ্চিমা পর্যটক পিয়েত্রো ডেলা ভ্যালে এবং জিন থেভেনট উভয়েই এটিকে তাদের দেখা সর্বোত্তম মসজিদ হিসাবে বর্ণনা করেছেন।
কমপ্লেক্সটির নির্মাণ আধুনিক ইতিহাসবিদ ওলেগ গ্রাবার দ্বারা উল্লেখযোগ্য বলে উল্লেখ করা হয়েছে। কারণ তার মতে, কমপ্লেক্সের পৃষ্ঠপোষক নাসির হাসান তার শাসনামলের বেশিরভাগ সময় সাধারণভাবে একজন দুর্বল নেতা ছিলেন এবং ব্যয়বহুল কমপ্লেক্সটির নির্মাণ একটি গুরুতর সময়ে ঘটেছিল। কায়রোতে কালো প্লেগের পর অর্থনৈতিক অস্থিতিশীলতা ছিল। মামলুক যুগের ঐতিহাসিক ইবনে ইয়াস লিখেছেন যে কমপ্লেক্সের জন্য বেশিরভাগ তহবিল জায়গাটির নীচে পাওয়া সোনার বিশাল ভান্ডার থেকে প্রাপ্ত, কিন্তু মিশরীয় ঐতিহাসিক হাওয়াইদা হারিসি দাবি করেছেন যে তহবিল সম্ভবত নাসির হাসানের সম্পত্তির ব্যাপক বরাদ্দ থেকে এসেছে। যেগুলোর উৎস প্লেগ আক্রান্তদের কাছ থেকে, যারা কোন আইনি উত্তরাধিকারী রেখে যাননি। নাসির হাসান আমির আলতুনবুঘা মারিদানি এবং ইয়ালবুঘা ইয়াহইয়াভির জন্য তার পিতার নির্মিত দুটি প্রাসাদ থেকে কমপ্লেক্সের জায়গাটি বেছে নিয়েছিলেন, উভয়টি ভেঙে কমপ্লেক্সের জন্য পথ তৈরি করেছিলেন।
কায়রোর দক্ষিণ কবরস্থানে (কারাফা বা মৃতের শহর) সুলতানীয়া সমাধি নামে পরিচিত দ্বৈত সমাধির কাঠামোটিও সুলতান হাসান তৈরি করেছেন। যা তার মাকে উৎসর্গ করা হয়েছিল।
১৩৬০ সাল থেকে নাসির হাসান সালতানাতের অন্যান্য স্থাপত্য প্রকল্পগুলি শুরু করেন, যার মধ্যে কায়রো দুর্গের কাআ বায়সারিয়া টাওয়ার রয়েছে, যা মাকরিজি মামলুক স্থাপত্যের অনন্য কাঠামো হিসাবে বর্ণনা করেছেন। কাআ বায়সারিয়া ছিল একটি উঁচু গম্বুজযুক্ত টাওয়ার যা রত্নখচিত সোনার ব্যান্ড দিয়ে সজ্জিত ছিল। অন্যান্য প্রকল্পের মধ্যে রয়েছে ১৩৬১ সালে জেরুজালেমে একটি মাদ্রাসা কমপ্লেক্স এবং জেরুজালেম, গাজা, দামেস্ক এবং অন্যান্য শহরে সাবিল-কুত্তাবস (জনগণের জন্য পানির ঝর্ণা ও সাথে বড় হলঘর, যেখানে কুরআন পড়ানো হয়)। নাসির হাসান জেরুজালেমের আকসা মসজিদের একটি বড় সংস্কারও করেছিলেন।
বিষ্ণুপ্রিয়া মণিপুরী জাতি
বিষ্ণুপ্রিয়া মণিপুরীরা, আনুষ্ঠানিকভাবে বিষ্ণুপ্রিয়া নামে পরিচিত, হল ইন্দো-আর্য জনগোষ্ঠীর একটি দল যারা আসাম, ত্রিপুরা, মণিপুর এবং উত্তর-পূর্ব বাংলাদেশে বাস করে। তারা বিষ্ণুপ্রিয়া ভাষায় কথা বলে, যা বাংলা ভাষা এবং মৈতৈ ভাষার একটি ক্রিওল (ক্রিওল হল এমন একটি ভাষা যা অন্য ভাষার একটি সরলীকৃত সংস্করণ অথবা দুই বা ততোধিক ভাষার মিশ্রণ থেকে আসে)। এই ভাষাই আনুষ্ঠানিকভাবে মণিপুরী ভাষা নামে পরিচিত, এবং এটি এখনও তার প্রাক-বাঙালি বৈশিষ্ট্য ধরে রেখেছে।
বৈশিষ্ট
ভাষার সবচেয়ে স্বাতন্ত্র্যসূচক বৈশিষ্ট্য হল এটি তিব্বতী-বর্মী বা মৈতৈই ভাষার উপাদানে পরিপূর্ণ।
জীবন ধারা
তাঁরা বেশিরভাগই কৃষক, যদিও তাঁদের তরুণ প্রজন্ম ক্রমশ শিক্ষিত হয়ে উঠছে এবং অন্যান্য সুযোগের সন্ধান করছে। তাঁরা নিজেদের সংস্কৃতি/ধর্ম নিয়ে খুব গর্বিত এবং নৃত্যে পারঙ্গমতার জন্য বাংলাদেশে সুপরিচিত। নিজেদের হিন্দু সংস্কৃতি/ধর্মের সাথে তাঁদের পরিচয় অনেকটাই আবদ্ধ। মূলত এই কারণে, বাংলাদেশে বিষ্ণুপ্রিয়াদের মধ্যে এখনও প্রায় সকলেই হিন্দু ধর্মে বিশ্বাসী এবং ভারতে কিছু খ্রীষ্ট ধর্মাবলম্বী আছেন।
সংস্কৃতি
এই অঞ্চলের জনগণের সংস্কৃতি মৈতৈদের সংস্কৃতি দ্বারা ভীষণ ভাবে প্রভাবিত। এর মধ্যে সামান্য কিছু ব্যতিক্রম আছে, কিছু মানুষ মৈতৈদের মধ্যে আগেকার প্রচলিত সংস্কৃতিই পছন্দ করেন।
দাবী
২০২০-এর দশকে, বিষ্ণুপ্রিয়া লোকেরা দাবি করতে শুরু করেন যে আসামে বসবাসকারী তাঁদের জাতিসত্তার লোকদের আসামের "আদিবাসীদের" মর্যাদা দেওয়া উচিত এবং তাঁদের সঙ্গে রাজ্যের অন্যান্য আদিবাসী সম্প্রদায়ের মতো আচরণ করা উচিত।
বিভিন্ন রাজ্যে অবস্থা
আসাম সরকার তাঁদের অন্যান্য অনগ্রসর শ্রেণীর (ওবিসি) বিভাগের অধীনে শ্রেণীবদ্ধ করেছে বটে কিন্তু মণিপুরে বিষ্ণুপ্রিয়াদের কোন আইনি স্বীকৃতি বা সরকারী মর্যাদা নেই। ত্রিপুরা সরকার তাঁদের ভাষাকে "স্টেট কাউন্সিল অফ এডুকেশনাল রিসার্চ অ্যান্ড ট্রেনিং" এর "ট্রাইবাল ল্যাঙ্গুয়েজ সেল" এর অধীনে শ্রেণীবদ্ধ করেছে।
উল্লেখযোগ্য মানুষ
গুরু বিপিন সিং ছিলেন একজন পরিচালক, নৃত্য পরিচালক এবং মণিপুরী নৃত্যের শিক্ষক। তাঁর বিখ্যাত ছাত্রীদের মধ্যে আছেন প্রীতি প্যাটেল, শ্রুতি বন্দ্যোপাধ্যায় প্রমুখ। বিচারপতি সুরেন্দ্র কুমার সিনহা, যিনি ছিলেন বাংলাদেশের প্রাক্তন প্রধান বিচারপতি, তিনিও এইখানকারই মানুষ।
লতিফুর রহমানের মন্ত্রিসভা
লতিফুর রহমান মন্ত্রিসভা ১৫ জুলাই ২০০১ থেকে ১০ অক্টোবর ২০০১ পর্যন্ত বাংলাদেশের তত্ত্বাবধায়ক সরকারের নেতৃত্ব দিয়েছিল।
জোসেফ নিকোলোসি
জোসেফ নিকোলোসি (জানুয়ারি ২৪, ১৯৪৭– মার্চ ৮, ২০১৭) হলেন একজন মার্কিন মনোচিকিৎসক যিনি "রিপারেটিভ থেরাপি" নামক অপবৈজ্ঞানিক "কনভার্শন থেরাপি"র প্রচার, সমর্থন ও চর্চা করতেন, যাকে তিনি মানুষের সমকামী কামনা অতিক্রমনে ও প্রশমনে ও তার স্থলে বিপষমকামী কামনা স্থাপনে সহায়ক বলে দাবি করতেন। নিকোলোসি ন্যাশনাল এ্যাসিয়েশন ফর রিসার্চ এ্যান্ড থেরাপি ফর হোমোসেক্সুয়ালিটি (নার্থ) এর একজন প্রতিষ্ঠাতা ও সভাপতি ছিলেন।
জীবনী
Nicolosi held a Ph.D. from the California School of Professional Psychology. He was a founding member of the National Association for Research & Therapy of Homosexuality (NARTH) and was its president for some time. NARTH is a professional association that promotes the acceptance of conversion therapy. He was an advisor to, and officer of, NARTH. NARTH was for some time based in Encino at Nicolosi's own "Thomas Aquinas Psychological Clinic". According to the Southern Poverty Law Center, "NARTH presents its methods as based on scientific fact rather than religious belief". He was a Catholic.
In 2012, California passed a law that banned the provision of conversion therapy to minors, including some of Nicolosi's existing patients. Nicolosi was named as a plaintiff in a lawsuit challenging the law on constitutional grounds but the law, effectively barring Nicolosi's clinic from taking on patients under the age of 18, was subsequently upheld. The Supreme Court later explicitly referenced this case.
In 2013, Nicolosi appeared in Stephen Fry's television documentary Stephen Fry: Out There, which examined different attitudes to homosexuality. Nicolosi informed Fry that "sixty percent of our clients now are teenagers. Parents call up in a panic because they found out their son is looking at gay porn, and, of course we have to get him into therapy". After the segment, Fry says that "for all his talk of success, Nicolosi is unable to find one of his ex-gays to talk to us". Fry then speaks with Daniel Gonzales, a former client of Nicolosi's who did not have success in changing his sexual orientation. Gonzales condemns the therapy.
From 2013, protests were raised in Spain over the sale of three of Nicolosi's books titled: I Want to Stop Being Gay (Quiero Dejar De Ser Homosexual), How to Prevent Homosexuality (Cómo prevenir la homosexualidad), and Gender Confusion in Childhood (La confusión de género en la infancia). Major Spanish department store El Corte Inglés was threatened with a boycott by the United Left coalition over its stocking of the works, but continued to market them in 2014.
In 2017, psychology professor Warren Throckmorton said that Nicolosi had earlier been offered the chance to assess the viability of his therapy by J. Michael Bailey, a professor of psychology best known for his sexual orientation research. Bailey informed Nicolosi that he could bring his patients to his lab at Northwestern University to test their automatic responses to erotic cues, i.e. men versus women. Throckmorton wrote that "Nicolosi never took him up on the offer" and that Bailey confirmed the offer was still open. Bailey told Throckmorton that "pre (or even mid) treatment [brain] scans compared with post-treatment scans would help to offset the lack of a control group". In a prominent 2016 academic review, Bailey also critiqued Nicolosi's claims of success, noting that earlier research by Kurt Freund found that mens claims of sexual re-orientation were not supported by phallometric assessments, which measure penile blood-flow in response to imagery. Additionally Bailey notes that Conrad and Wincze found that physiological arousal measurements did not support the positive reports of those who had participated in sexual-reorientation therapy. In other words, the men were still attracted to and aroused by men.
On July 2, 2019, leading online book retailer Amazon removed several of Nicolosi's books from their catalog, including the 2002 publication A Parent's Guide to Preventing Homosexuality, following a Change.org petition requesting that they do so.
Nicolosi's NARTH continues to exist as "The Alliance for Therapeutic Choice and Scientific Integrity", headed by his son. -->
মৃত্যু
নিকোলোসি ২০১৭ সালের মার্চ মাসে ফ্লু রোগে আক্রান্ত হয়ে ৭০ বছর বয়সে মৃত্যুবরণ করেন।
ইমতিয়াজ আলী (পরিচালক)
ইমতিয়াজ আলী (इम्तियाज़ अली; জন্ম: ১৬ জুন ১৯৭১) হচ্ছেন একজন ভারতীয় চলচ্চিত্র নির্মাতা, চিত্রনাট্যকার ও অভিনেতা। তিনি নির্মাতা হিশেবে আত্মপ্রকাশ ঘটান ২০০৫ সালে, সোচা না থা চলচ্চিত্রের মাধ্যমে কিন্তু ২০০৭ সালে মুক্তিপাওয়া জাব উই মেট তাকে সাফল্য ও খ্যাতি দুটোই এনে দেয়। তার তৃতীয় চলচ্চিত্র লাভ আজ কাল ২০০৯ ছিল বক্স অফিস ও সমালোচক মহলে সফল। রকস্টার ২০১১ ছিল তার অন্যতম ব্যবসা সফল চলচ্চিত্র।
প্রাথমিক জীবন
ইমতিয়াজ আলী ১৯৭১ সালে ভারতের জামশেদপুরে জন্মগ্রহণ করেন। তার পৈতৃক নিবাস বিহারের দারভাঙ্গায়। জন্মসূত্রে মুসলিম এ পরিচালকের বেড়ে ওঠা পাটনা এবং জামশেদপুরে।আলী পাটনার সেন্ট মিচেল'স হাই স্কুল থেকে শিক্ষা জীবন শুরু করেন।পরবর্তিতে মুম্বাইয়ের জাবিয়ের ইন্সটিটিউট অব কমিউনিকেশন থেকে ডিপ্লোমা ডিগ্রী অর্জন করেন।   তার স্ত্রীর নাম প্রীতি আলী।
কর্মজীবন
ইমতিয়াজ আলি তার ক্যারিয়ার শুরু করেন জি টিভির কুরুক্ষেত্র এবং স্টার প্লাসের জন্য ইমতেহান নামক অনুষ্ঠান পরিচালনার মাধ্যমে। আলীর বলিউড যাত্রা শুরু হয় সোচা না থা চলচ্চিত্রের মধ্য দিয়ে ২০০৫ সালে। ২০০৭ সালে বাস্তবের জুটি কারিনা কাপুর ও শহীদ কাপুরকে নিয়ে নির্মাণ করেন জাব উই মেট যা একই সাথে বক্স অফিস ও সমালোচক মহলে সামান আবেদন রাখে।
সিঙ্গাপুর যুব উৎসব
থাম্ব| সিঙ্গাপুর যুব উৎসবের লোগো থাম্ব| সিঙ্গাপুর যুব উৎসব ২০০৬ এর উদ্বোধনী অনুষ্ঠানের গ্র্যান্ড ফিনালে। সিঙ্গাপুর যুব উৎসব (এসওয়াইএফ) হল একটি বার্ষিক ঘটনা যা শিক্ষা মন্ত্রনালয় যুবকদের প্রাণশক্তি এবং তাদের বিভিন্ন শিল্প প্রতিভা উদযাপনের জন্য আয়োজন করে। এর ৩টি প্ল্যাটফর্ম রয়েছে; শিল্পকলা উপস্থাপনা, উদযাপন এবং চিত্র প্রদর্শনী।
এটি প্রতি বছরের একটা ক্রিয়াকলাপ এবং এতে ৩০,০০০ এরও বেশি শিক্ষার্থী অংশগ্রহন করে থাকে।
ইতিহাস
প্রথম ১৮ জুলাই ১৯৬৭ সালে সিঙ্গাপুরের তৎকালীন রাষ্ট্রপতি ইউসুফ ইশাক সিঙ্গাপুর যুব উৎসব চালু করেছিলেন এবং সেই বছর ২৪,০০০ শিক্ষার্থী অংশগ্রহন করেছিল দুই সপ্তাহের উদযাপনে। শুরুটা া হয়েছিল সেই সময়ে "মানব সম্পদের চাষ" প্রতিপাদ্যকে সামনে রেখে তৎকালীন শিক্ষামন্ত্রী ওং প্যাং বুনের সমর্থনে ছিল, যদিও জাতি গঠনের কর্মসূচীগুলি খুব বেশি দূরে ছিল না। শিল্প ও কারুশিল্প প্রদর্শনী ১৯৬৮ সালে চালু হয়েছিল এবং যুবকদের দ্বারা স্থানীয় রচনা যেমন সেরিস লিম -এর রচনাগুলি, তখনকার মাধ্যমিকের ৩ মেথডিস্ট গার্লস স্কুলের শিক্ষার্থীরা ১৯৬৯ সালে প্রদর্শন করেছিল৷ ১৯৬৭ সাল থেকে অনুষ্ঠিত ট্র্যাক অ্যান্ড ফিল্ড চ্যাম্পিয়নশিপের মতো ক্রীড়াগুলো একে বৈশিষ্ট্যযুক্ত করে।
১৯৯৪ সালে, অনুষ্ঠানটি একটি সরকারী জাতীয়-পর্যায়ের ইভেন্টে উন্নীত হয় এবং তৃতীয় প্রতিষ্ঠান, যুব গোষ্ঠী ও ক্লাব, জাতীয় যুব পরিষদ এবং পিপলস অ্যাসোসিয়েশনের যুবকদের অন্তর্ভুক্ত করার জন্য উত্সবটি সম্প্রসারিত হয়। কর্পোরেট অংশীদারিত্বগুলিকে পাবলিক পারফরম্যান্সে অর্থায়ন এবং মূল ইভেন্ট যেমন সেরা ডিসপ্লে ব্যান্ড প্রতিযোগিতার জন্য নগদ প্রণোদনা পুরস্কার স্পনসর করার জন্য তাগিদ দেয়া হয়েছিল।
২০০২ সালে "ওপেনিং হার্টস" এর মতো থিম-ভিত্তিক উত্সবগুলির উপর জোর দেয়া হয়। সিঙ্গাপুর বধির স্কুল, ট্যাংলিন স্পেশাল স্কুল এবং ডেল্টা সিনিয়র স্কুল ২০০২ সালে এই অনুষ্ঠানে জড়িত হয় এবং একই বছর তারা 'রাষ্ট্রপতির চ্যালেঞ্জ'-এর জন্য তহবিল সংগ্রহে নামে।
উদ্বোধনী অনুষ্ঠান
উদ্বোধনী অনুষ্ঠানগুলি একটি জমকালো ব্যাপার হয়ে দাড়ায়, ইউনিফর্ম পরিহিতরা এবং গণ প্রদর্শন বিভাগের যুবকরা সৈন্যদলের মত মার্চিং করে এগিয়ে যায় একটি পূর্ণ স্টেডিয়াম-আকারের অনুষ্ঠানে পর্যায়ক্রমে পারফরম্যান্স আর্ট গ্রুপগুলি তাদের কলাকৌশন প্রদর্শন করে। এক বছর যারা সুযোগ পায় তারা পরের বছর পাবে না আবার এক বছর যারা বাদ পরে তারা পরের বছর সুযোগ পায়। জাতীয় স্টেডিয়ামের পুনর্নির্মাণের কাজ চলায় অনুষ্ঠানটিকে সিঙ্গাপুর ইনডোর স্টেডিয়ামে অস্থায়ীভাবে স্থানান্তর করা হয়।
সিঙ্গাপুর যুব উৎসব ২০১০ সংস্করণের উদ্বোধনী অনুষ্ঠান সিঙ্গাপুর ইনডোর স্টেডিয়ামে অনুষ্ঠিত হয়। সিঙ্গাপুর ২০১০ যুব অলিম্পিক গেমসের টাই আপ হিসাবে "বন্ধুত্বের মশাল" থিম সহ ন্যাশনাল পুলিশ ক্যাডেট কর্পস দ্বারা যুব উৎসব আয়োজন করা হয়েছিল। উদ্বোধনী অনুষ্ঠানের আয়োজক দল দুটি ইউনিফর্মধারী ছাত্র সংগঠন, ন্যাশনাল পুলিশ ক্যাডেট কর্পস এবং ন্যাশনাল ক্যাডেট কর্পস প্রতি বছর পর্যায়ক্রমে করে থাকে। কেন্দ্র|থাম্ব|800x800পিক্সেল| ন্যাশনাল স্টেডিয়ামের গ্র্যান্ডস্ট্যান্ড থেকে সিঙ্গাপুর যুব উৎসব ২০০৬ উদ্বোধনী অনুষ্ঠানের কার্যক্রমের প্যানোরামিক দৃশ্য।
শিল্পকলা উপস্থাপনা
বার্ষিক সিঙ্গাপুর যুব উৎসবের শিল্পকলা উপস্থাপনায় পারফর্মিং আর্টস গোষ্ঠীর মধ্যে বিভিন্ন বিভাগে বিচার করা হয়, যেমন সবচেয়ে স্বতন্ত্র গোষ্ঠী দ্বিবার্ষিকভাবে বিচার করা হয়। গ্রুপের বর্তমান তালিকা এবং তাদের বার্ষিক ঘূর্ণন নিম্নরূপ: ২০১২ সালে পুরষ্কারের কাঠামো স্বর্ণ (সম্মান সহ), স্বর্ণ, রৌপ্য, ব্রোঞ্জ এবং অংশগ্রহণের বৈচিত্রের প্রশংসাপত্র, কৃতিত্ব এবং সম্মাননায় পরিবর্তিত হয়। সর্বোচ্চ পুরষ্কার পাওয়ার জন্য প্রয়োজনীয় স্কোরও ৮৫% থেকে কমিয়ে ৭৫% করা হয়।
বিশ্বনাথ পৌরসভা
বিশ্বনাথ পৌরসভা বাংলাদেশের সিলেট জেলার অন্তর্গত বিশ্বনাথ উপজেলার একটি পৌরসভা।
বিভক্তিকরণকৃত ওয়ার্ডগুলো হলো-
১ নম্বর ওয়ার্ড : ভাগমতপুর মৌজার (আংশিক) কৃপাখালি, পালেরচক গ্রামের আংশিক, কামালপুর মৌজার রামধানা, কামালপুর, টেক কামালপুর, শেখেরগাঁও, শিমুলতলা গ্রামের আংশিক, অলংকারী মৌজার অলংকারী, পৌদনাপুর (আংশিক), কামালপুর (আংশিক) এবং পূর্ব জানাইয়া মৌজার (আংশিক) শিমুলতলা (আংশিক)।
২ নম্বর ওয়ার্ড : পূর্ব জানাইয়া মৌজার (আংশিক) পূর্ব জানাইয়া, জানাইয়া নোয়াগাঁও, রাজনগর, মোল্লারগাঁও, শাহজীরগাঁও গ্রাম এবং উপজেলা পরিষদ ও নতুন বাজার (আংশিক)।
৩ নম্বর ওয়ার্ড : আহম্মদাবাদ মৌজার দূর্গাপুর, মহরমপুর, শুড়িরখাল, পূর্ব মন্ডলকাপন, পশ্চিম মন্ডলকাপন, বৈদ্যকাপন, কারিকোনা ও দন্ডপানিপুর গ্রামের আংশিক এবং কানাইপুর মৌজার কারিকোনা (আংশিক)।
৪ নম্বর ওয়ার্ড : সেনারগাঁও মৌজার সেনারগাঁও, ভোগসাইল, ইকবালপুর গ্রাম, বিদাইশুলপানি মৌজার বিদাইশুলপানি, বরইগাঁও ও হরিকলস গ্রামের আংশিক, মজলিস ভোগশাইল মৌজার মজলিস ভোগশাইল, হরিকলস (আংশিক) গ্রাম, ধোপাখোলা মৌজার ধোপাখোলা, গন্ডারকাপন, গোবিন্দপুর (আংশিক) গ্রাম, আলাপুর মৌজার কালিগঞ্জ বাজার, তাতালপুর ও আলাপুর গ্রাম এবং তাজপুর মৌজার সদলপুর, তাজপুর ও ভাটশালা।
৬ নম্বর ওয়ার্ড : চন্ডিচর মৌজার চরচন্ডী (আংশিক), হাবড়া, সত্তিশ, রমজানপুর, আটপাড়া (তুরুকপাড়া), মিয়াজানের গাঁও, সত্তিশ নোয়াগাঁও (পশ্চিম) এবং বাউসেন (আংশিক)।
৭ নম্বর ওয়ার্ড : চানসিরকাপন মৌজার পশ্চিম চানসিরকাপন, পূর্ব চানসিরকাপন, চৌধুরীগাঁও, মুক্তিরগাঁও (আংশিক), শরিষপুর, জাহারগাঁও গ্রাম ও বিশ্বনাথ পুরান বাজার (আংশিক)।
৮ নম্বর ওয়ার্ড : মসুল্যা মৌজার মসুল্যা, মসুল্যা উত্তর, মসুল্যা দক্ষিণ, জানাইয়া মসুল্যা, মুক্তিরগাঁও (আংশিক) গ্রাম, বিশ্বনাথ নতুন বাজার ও বিশ্বনাথ পুরান বাজার (আংশিক) এবং ভাগমতপুর মৌজার ভাগমতপুর, সিদ্ধরপুর ও শ্রীধরপুর (আংশিক)।
৯ নম্বর ওয়ার্ড : পশ্চিম জানাইয়া মৌজার বিশঘর, পুরানগাঁও, আনরপুর, কোনাপাড়া, ইলামেরগাঁও ও আটঘর গ্রাম এবং মসুল্যা মৌজার (আংশিক) বিশ্বনাথের গাঁও, নরশিংপুর গ্রাম ও নকিখালি পয়েন্ট।
এছাড়া বিভক্তকরণকৃত ১, ২ ও ৩ নম্বর ওয়ার্ড নিয়ে সংরক্ষিত ১ নম্বর ওয়ার্ড, ৪, ৫ ও ৬ নম্বর ওয়ার্ড নিয়ে সংরক্ষিত ২ নম্বর ওয়ার্ড এবং ৭, ৮ ও ৯ নম্বর ওয়ার্ড নিয়ে সংরক্ষিত ৩ নম্বর ওয়ার্ড বিভক্তকরণ করা হয়েছে।
হারুনুর রশীদ হারুন
অবস্থান
সিলেট জেলার বিশ্বনাথ উপজেলায় বিশ্বনাথ পৌরসভার অবস্থিত।
সীমানা
পূর্বে: অলংকারী ও বিশ্বনাথ ইউনিয়ন পশ্চিমে: দৌলতপুর ইউনিয়ন উত্তরে: অলংকারী ও রামপাশা ইউনিয়ন দক্ষিনে: বিশ্বনাথ ও দেওকলস ইউনিয়ন
ইতিহাস
২১ অক্টোবর ২০১৯ সালে প্রধানমন্ত্রীর কার্যালয়ে অনুষ্ঠিত প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) সভায় বিশ্বনাথ পৌরসভার অনুমোদন হয়। এবং ০৫ ডিসেম্বর ২০১৯ বিশ্বনাথ পৌরসভা হিসেবে গেজেট প্রকাশ হয়।
বিশ্বনাথ ইউনিয়নটি বাসিয়া নদীর দুই তীর ঘেষে গড়ে ওঠেছে। এখানে প্রাচীনকাল থেকে জন বসতি গড়ে ওঠে। এ অঞ্চলে প্রাচীন বৌদ্ধ বসতি বিদ্যমান ছিলো। পরবতীতে সিলেটে হযরত শাহ জালাল (র:) এর আগমনের ফলে মুসলিম জন বসতি গড়ে ওঠে। তারপর একসময় সিলেটে বেশ কিছু ব্রাক্ষন্য বসতি ও পরবর্তীকালে বৈদ্য কায়স্থ জনবসতি গড়ে ওঠে। হযরত শাহ জালালের (র:) সহগামী অনুগামী অলি-আউলিয়াদের বেশ কটি মাজার এখানে বিদ্যমান। সিলেটের মধ্যে প্রবাসি অধ্যুষিত এলাকার একটি এই বিশ্বনাথ
প্রশাসনিক এলাকা
সিলেট শহর হতে বিশ্বনাথ পৌরসভার সড়ক পথে দূরত্ব ১৭ কিঃমি। পূর্বে অলংকারী ও বিশ্বনাথ ইউনিয়ন, পশ্চিমে দৌলতপুর ইউনিয়ন, উত্তরে অলংকারী ও রামপাশা ইউনিয়ন, দক্ষিনে বিশ্বনাথ ও দেওকলস ইউনিয়ন।
আয়তন ও জনসংখ্যা
বিশ্বনাথ পৌরসভার আয়তন ৩৬.৮১ বর্গ কিলোমিটার জনসংখ্যা ৪৮৩৭৪ জন
শিক্ষার হার ও শিক্ষা প্রতিষ্ঠান
শিক্ষার হার:
শিক্ষা প্রতিষ্ঠান রামসুন্দর অগ্রগামী উচ্চ বিদ্যালয়, জামেয়া মাদানিয় বিশ্বনাথ, বিশ্বনাথ আলিম মাদ্রাসা, জনকল্যাণ উচ্চ বিদ্যালয়, আল ইরশাদ লতিফিয়া দাখিল মাদ্রাসা
দর্শনীয় স্থান
ঐতিহাসিক বিশ্বনাথ বাজার, বাসিয়া নদী, কালিগঞ্জের মাদাইর হাওর।
উল্লেখযোগ্য ব্যক্তি
১। মুহিবুর রহমান (মেয়র)- ০১৭১৩-৩০০১২৭
২। মোঃ রাজুক মিয়া রাজ্জাক (কাউন্সিলর, ০১নং ওয়ার্ড)-০১৭৩৩-৫৩৫১৩০
৩। মোঃ ফজর আলী (কাউন্সিলর, ০২নং ওয়ার্ড)-০১৭১৯-৩৫১০১১
৪। মোহাম্মদ সুমন	(কাউন্সিলর, ০৩নং ওয়ার্ড)- ০১৭১৬-৯৪৮৬২৩
৫। মোঃ মুহিবুর রহমান বাচ্ছু	(কাউন্সিলর, ০৪নং ওয়ার্ড)-০১৩১৮-৭৮৪০২৯
৬। রফিক মিয়া	(কাউন্সিলর, ০৫নং ওয়ার্ড)-০১৭৭২-৪৩৩২২৪
৭। বারাম উদ্দিন	(কাউন্সিলর, ০৬নং ওয়ার্ড)- ০১৭০৫-৮৮০২৫৯
৮। জহুর আলী	(কাউন্সিলর, ০৭নং ওয়ার্ড)-০১৭১১-২৩৩২৭৯
৯। মোঃ শামীম আহমদ	(কাউন্সিলর, ০৯নং ওয়ার্ড)-০১৭১২-৭৪৬২৭২
১১। রাসনা বেগম	(কাউন্সিলর, সংরক্ষিত ওয়ার্ড-০২)-০১৭২০-৫৬৯৯৬৪
১২। লাকী বেগম	(কাউন্সিলর, সংরক্ষিত ওয়ার্ড-০৩)-০১৭৮০-১০৮১১৭
ছাদ
ছাদ ইমারতের উপরিভাগ ঢেকে রাখার সূদৃঢ় কাঠামো। এটি ঘরবাড়িকে বৃষ্টি, তুষার, রোদ, বিরূপ তাপমাত্রা ও বায়ুপ্রবাহ হতে আড়াল রাখে।
ছাদের উপরে জলনিরোধক প্রলেপ দেয়া হলে তাকে জলছাদ বলে। সাধারণত বিটুমেনের প্রলেপ দিয়ে ছাদকে জলনিরোধক করা হয়।
ধরন
ছাদের আকার অঞ্চলভেদে ব্যাপক ভিন্ন হয়ে থাকে। ছাদের আকারে ভিন্নতার প্রধান প্রভাবক হল জলবায়ু ও ছাদের কাঠামো ও বাইরের অংশ নির্মাণের জন্য প্রাপ্ত কাঁচামাল।
সার্লোট্টা স্লাইটার
সার্লোট্টা স্লাইটার হলেন একজন সুইডিশ কূটনীতিক যিনি বর্তমানে বাংলাদেশে নিযুক্ত সুইডেনের রাষ্ট্রদূত হিসেবে দায়িত্ব পালন করছেন। ২০১৭ সালের সেপ্টেম্বরে তিনি ঢাকার সুইডেন দূতাবাসে রাষ্ট্রদূত হিসেবে যোগদান করেন। এরপূর্বে তিনি থাইল্যান্ডের ব্যাংককে অবস্থিত সুইডেন দূতাবাসের উপপ্রধান হিসেবে দায়িত্ব পালন করেন।
প্রারম্ভিক জীবন
স্লাইটার ১৯৮৪ সালে স্টকহোম বিশ্ববিদ্যালয়ে ফরাসি ভাষা ও সাহিত্যে শিক্ষা লাভ করেন। ১৯৮৫ থেকে ১৯৮৯ সাল পর্যন্ত তিনি উপসালা বিশ্ববিদ্যালয় থেকে আইন বিষয়ে মাস্টার্স ডিগ্রি অর্জন করেন। তিনি ১৯৮৯ থেকে ১৯৯০ সালে টরন্টো বিশ্ববিদ্যালয় থেকেও একই বিষয়ে মাস্টার্স ডিগ্রি লাভ করেন।
কর্মজীবন
স্লাইটার ১৯৯৭ সালে সুইডেন পররাষ্ট্র মন্ত্রণালয়ে যোগদান করেন। ২০১০ ও ২০১১ সালে সংক্ষিপ্ত সময়ের জন্য অটোয়া ও মেক্সিকো সিটির সুইডেন দূতাবাসে অ্যাসাইনমেন্টে কাজ করেন। ২০০১ সালের সেপ্টেম্বর থেকে ২০১৫ সালের আগস্ট পর্যন্ত জাতিসংঘের ইউরোপীয় ইউনিয়ন প্রতিনিধিদলের মানবাধিকার ও সামাজিক সম্পর্ক বিভাগের প্রধান ছিলেন। ২০১৫ সালের আগস্ট থেকে ২০১৭ সালের সেপ্টেম্বর পর্যন্ত তিনি থাইল্যান্ডের ব্যাংককে অবস্থিত সুইডেন দূতাবাসের উপপ্রধান হিসেবে দায়িত্ব পালন করেন এবং ২০১৭ সালের সেপ্টেম্বরে তাকে ঢাকায় সুইডেনের রাষ্ট্রদূত হিসেবে নিযুক্ত করা হয়।
কারি স্টোন নকশা পুরস্কার
কারি স্টোন নকশা পুরস্কার যুক্তরাষ্ট্রের অরেগনের বেন্ডভিত্তিক কারি স্টোন ফাউন্ডেশন কর্তৃক প্রদত্ত একটি পুরস্কার। মানবহিতৈষী উদ্ভাবনী প্রকৌশলী নকশা প্রণয়নের জন্য এই পুরস্কারটি প্রদান করা হয়। পুরস্কারটি কোনো বাধা ছাড়াই বিভিন্ন মাত্রার প্রকৌশলীদের প্রদান করা হয়। স্থাপত্য, নগর পরিকল্পনা, জনসংযোগ, পণ্যের নকশা এবং ঐতিহ্যের পৃষ্ঠপোষকতা প্রভৃতি ক্ষেত্রে কাজ করা মানুষেরা পুরস্কার অর্জন করেন। বার্ষিক এক থেকে পাঁচজনকে এই পুরস্কার প্রদত্ত হয়। “সামাজিক জীবনমান উন্নয়নে অবদান রাখা প্রকল্পসমূহকে বৈশ্বিকভাবে তুলে ধরা, সম্মান জানানো এবং পুরস্কৃত করার লক্ষ্যে” কারি স্টোন পুরস্কার প্রদান করা হয়।
পুরস্কার প্রদানের জন্য প্রাথমিকভাবে নেতৃস্থানীয় ব্যক্তিদের সম্প্রদায় বৈশ্বিকভাবে মানবহিতৈষী ও সামাজিক উন্নয়নমূলক কয়েকটি প্রকল্পকে মনোনয়ন দেয়। বছরভিত্তিক নির্বাচিত বিচারকমণ্ডলী পুরস্কারের জন্য চূড়ান্তভাবে নির্বাচিত করে থাকে। অদ্যাবধি জনকল্যাণমূলক নকশা আন্দোলনের মধ্য থেকে ২০০ এর অধিক নকশা এবং নেতৃত্বকে পুরস্কারের জন্য মনোনীত করা হয়েছে।
২০০৮ থেকে ২০১৭ সাল পর্যন্ত ২৬ জন বিজয়ী সর্বোচ্চ ১,০০,০০০ মার্কিন ডলার অর্থমূল্যের পুরস্কার লাভ করেছেন।
বিজয়ী
কারি স্টোন পুরস্কার বিজয়ীদের অন্তর্ভুক্ত হলো:
যশোগড় রাজ্য
যশো রাজ্য (পূর্বে এটি যশোগড় রাজ্য নামে পরিচিত ছিলো) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বাঘেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী যশোগড় বর্তমানে মধ্যপ্রদেশ রাজ্যে সাতনা জেলার নাগোদ তহশিলে অবস্থিত।
এই রাজ্যটির উত্তর পূর্ব এবং দক্ষিণ দিকে ছিল নাগোদ রাজ্য এবং পশ্চিম দিকে ছিল অজয়গড় রাজ্য। এছাড়াও অন্যান্য উল্লেখযোগ্য নিকটবর্তী রাজ্যগুলি ছিলো মৈহার রাজ্য এবং বুন্দেলখন্ড এজেন্সির অন্তর্গত পান্না রাজ্য।
ইতিহাস
পান্নার রাজা হৃদে শাহের কনিষ্ট ভ্রাতা ভারতীচাঁদ ১৭৩২ খ্রিস্টাব্দে যশোগড় রাজ্যের পত্তন ঘটান৷ ১৭৫০ খ্রিস্টাব্দের আশেপাশে রাজ্যটি যশো এবং বন্ধোরা নামে দুটি পৃথক রাজ্যে ভাগ হয়ে যায়৷ অষ্টাদশ শতাব্দীর শেষের দিকে রাজ্য দুটি আবার একত্রিত হলে বন্ধোরা রাজ্যের সমাপ্তি ঘটে৷ ১৮১৬ খ্রিস্টাব্দে যশোগড় ব্রিটিশ করদ রাজ্যে পরিণত হয়৷ রাজ্যের শেষ শাসক ১৯৪৮ খ্রিস্টাব্দে ভারতে যোগদানের দলিলে স্বাক্ষর করলে ১৯৫০ খ্রিস্টাব্দে রাজ্যটি ভারতের বিন্ধ্যপ্রদেশের অন্তর্ভুক্ত হয়৷
শাসকবর্গ
যশোগড় দেশীয় রাজ্যের শাসকগণ দেওয়ান উপাধিতে ভূষিত হতেন৷
বন্ধোরার শাসক
খ্রিস্টীয় অষ্টাদশ শতাব্দীতে যশোগড় রাজ্য থেকে পৃথক হওয়ার পর দুর্জন সিং ও মেদিনী সিং বন্ধোরা রাজ্য শাসন করেছিলেন৷
ডয়চে ভেলে
ডয়েচে ভেলে (সংক্ষেপে ডে. ভেই.) হলো একটি জার্মান রাষ্ট্রীয় মালিকানাধীন আন্তর্জাতিক সম্প্রচারকারী সংস্থা। এটি জার্মান ফেডারেল টেক্স বাজেট দ্বারা অর্থায়িত হয়। ডে. ভেই. নিজেদেরকে সরকারের প্রভাব থেকে মুক্ত ও স্বাধীন একটি গণমাধ্যম হিসেবে দাবি করে। ডে. ভেই. ৩২ টি ভাষায় নিজেদের সম্প্রচার কার্যক্রম চালায়। ডে. ভেই. ইংরেজি, জার্মান,আরবি ও স্পেনীয় ভাষায় স্যাটেলাইট টেলিভিশন চ্যানেল পরিচালনা করে। '''
ইতিহাস
ডে. ভেই. প্রথম সম্প্রচার শুরু করে ১৯৫৩ সালের ৩ মে। শুরুর দিকে এটি বিভিন্ন সংস্থার দ্বারা নিয়ন্ত্রিত হয়েছিল। কিন্তু ১৯৬০ সালে আদালতের একটি রায়ের মাধ্যমে ডয়চে ভেলে একটি স্বাধীন পাবলিক সংস্থায় পরিণত হয়। শুরুতে,এটির সদর দপ্তর ছিল পশ্চিম জার্মানির কোলন শহরে। তবে ১৯৯০ সালে জার্মানির পুণর্মিলনীর পর ডয়েচে ভেলের সদর দপ্তর বনে স্থানান্তর করা হয়।
ডে. ভেই. (টিভি)
১৯৮৮ সালে ডয়েচে ভেলে রিয়াস টিভি নামের একটি স্যাটেলাইট টেলিভিশন পরিষেবা চালু করে। কিন্তু জার্মানির পুণর্মিলনীর পর এটি বন্ধ হয়ে যায়। ১৯৯২ সালের ১ এপ্রিল ডয়চে ভেলে রিয়াস টিভির সম্প্রচার সুবিধাগুলি উত্তরাধিকার সূত্রে পায়, সেগুলিকে ব্যবহার করে স্যাটেলাইটের মাধ্যমে একটি জার্মান এবং ইংরেজি ভাষার টেলিভিশন চ্যানেল সম্প্রচার শুরু করে। পরের বছর,ডে. ভেই. একটি সংক্ষিপ্ত স্প্যানীয় সম্প্রচার বিভাগ যোগ করে।১৯৯৫ সালে, এটি ২৪ ঘন্টা সম্প্রচার শুরু করে। এটি ১২ ঘন্টা জার্মান, ১০ ঘন্টা ইংরেজি,২ ঘন্টা স্পেনীয় ভাষায় অনুষ্ঠান সম্প্রচার করত।
৬ ফেব্রুয়ারী ২০১২ সালে, ডয়চে ভেলে নিজেদের টেলিভিশন চ্যানেল এবং নিজেদের অনুষ্ঠানের সময়সূচী পুনরায় পরিবর্তন করে। বর্তমানে এটি এর সমস্ত পরিষেবার জন্য সংক্ষেপণ ডে. ভেই. (DW) ব্যবহার করে। ডে. ভেই. ২০১৫ সালের ২২ শে জুন আবার তার সময়সূচী পরিবর্তন করে।
বহিঃসংযোগ
ডয়চে ভেলের ওয়েবসাইট
ল্যেভ তল্‌স্তোয়
লিও তলস্তোয় (Лёв Николаевич Толстой; ; লিয়েফ়্ নিকলায়েভ়িচ্ তল্‌স্তোয়; ২৮ আগস্ট ১৮২৮ – ২০ নভেম্বর ১৯১০) খ্যাতিমান রুশ লেখক ছিলেন। তাকে রুশ সাহিত্যের অন্যতম শ্রেষ্ঠ লেখক, এমনকি বিশ্ব সাহিত্যের অন্যতম শ্রেষ্ঠ ঔপন্যাসিক হিসেবেও বিবেচনা করা হয়। তার দু’টি অনবদ্য উপন্যাস হচ্ছে - যুদ্ধ ও শান্তি (রচনাকাল ১৮৬৩–১৮৬৯) এবং আন্না কারেনিনা (রচনাকাল ১৮৭৩–১৮৭৭)। তিনি ১৯০২ থেকে ১৯০৬ পর্যন্ত প্রতি বছর সাহিত্যে নোবেল পুরস্কারের জন্য একাধিকবার মনোনয়ন পেয়েছিলেন; ১৯০১, ১৯০২ এবং ১৯১০ সালের শান্তিতে নোবেল পুরস্কারের জন্য মনোনীত হন এবং তার পুরস্কার না পাবার বিষয়টি নোবেল পুরস্কার বিতর্কের একটি প্রধান কারণ ছিল।
তলস্তোয়ের জন্ম রুশ সাম্রাজের তুলা প্রদেশের ইয়াস্নায়া পলিয়ানা নামক স্থানে। তিনি ছিলেন পরিবারের চতুর্থ সন্তান। শিশু বয়সে তার বাবা-মা মারা যান এবং আত্মীয়-স্বজনরাই তাকে বড় করেন। তিনি উপন্যাস ছাড়াও নাটক, ছোটগল্প এবং প্রবন্ধ রচনায় ব্যাপক খ্যাতি অর্জন করেন। ১৯১০ সালের ২০ নভেম্বর রাশিয়ার আস্তাপভা নামক এক প্রত্যন্ত অঞ্চলের রেলওয়ে স্টেশনে তলস্তোয় অসুস্থ হয়ে পড়েন এবং নিউমোনিয়াতে আক্রান্ত হয়ে মারা যান। মৃত্যুর পর তার ইচ্ছানুসারে ১৯২৮ ও ১৯৫৮ সালের মধ্যবর্তী সময়ে তার সাহিত্যকর্ম ৯০ খণ্ডে তৎকালীন সোভিয়েত ইউনিয়নে প্রকাশিত হয়, যার অর্ধেকাংশ তার দিনলিপি ও চিঠিপত্র।
বংশ
তল্‌স্তোয় রাশিয়ান প্রাচীন সুপরিচিত অভিজাত পরিবারে জন্মগ্রহণ করেছিলেন। পিয়োত্‌র্‌ টলস্টয়ের বর্ণিত ইন্দ্রিস নামে একটি পৌরাণিক অভিজাত পুরুষের সাথে তাঁদের বংশের যোগসূত্র ছিল, পিয়োত্‌র্রের বর্ণনায় ১৩৫৩ সালে "নেমেক থেকে, সিজারের ভূমি থেকে" যিনি দুই পুত্র লিটভিনোস (অথবা লিটভোনিস) এবং জিমোনটেন (বা জিগমন্ট) এবং ৩০০০ জনের অনুচরবৃন্দ নিয়ে চের্নিগভে পৌঁছেছিলেন।  যদিও "নিমেক" (Nemec) শব্দটি কেবল জার্মানদের বোঝাবার জন্য ব্যবহৃত হত। সেই সময় এটি রাশিয়ান ভাষায় কথা বলেন না এমন যে কোনও বিদেশীর ক্ষেত্রে প্রয়োগ করা হয়েছিল (নেময়ের শব্দের অর্থ নিঃশব্দ বা নির্বাক)।  চেরেনিগোভ তৎকালীন ব্রায়ানস্কের প্রথম দিমিত্রি (Demetrius I Starshy) দ্বারা শাসিত হয়েছিল দর্শন ছিলো পৌত্তলিকতাবাদ। কিছু গবেষণা এই সিদ্ধান্তে পৌঁছে যে তল্‌স্তোয় পরিবার লিথুয়ানিয়া থেকে আগত; যারা লিথুয়ানিয়ার গ্র্যান্ড ডাচি (Grand Duchy of Lithuania) অন্তর্ভুক্ত অঞ্চলে ছিলো।
শিক্ষা জীবন
নিজের চেষ্টায় আরও অনেক ভাষা শিখেছিলেন। তিনি লাতিন, ইংরেজি, আরবি, তুর্কো-তাতার, ইতালীয়, গ্রিক এবং হিব্রু ভাষা জানতেন। তিনি সংগীতশাস্ত্র এবং চিত্রাঙ্কন বিদ্যাতেও মোটামুটি পারদর্শী ছিলেন। তার একাগ্রতা ও পরিশ্রম করবার শক্তি ছিল অসাধারণ। তিনি মেধাবীও ছিলেন। বস্তুত তিনি ছিলেন স্বশিক্ষিত।
ব্যক্তিজীবন
তার জীবনীশক্তি ও কর্মোদ্যম ছিল প্রচন্ড দানবীয় রকমের । ভালো শিকারি ছিলেন এবং ভয়ংকর একগুয়ে স্বভাবের ছিলেন। একবার ভালুক শিকারে গিয়েছিলেন, একটা ভালুক থাবা মেরে চোখের নিচে থেকে বাঁদিকের গাল ছিড়ে নামিয়ে দেয়; দুই সপ্তাহ পরে ভালো হয়ে তিনি ফের শিকারে যান এবং ঐ ভালুকটিকে বধ করেন। বন্ধু-বান্ধব বা সমাজ কী বলবে সেদিকে ভ্রুক্ষেপ না করে নিজে যা উচিত এবং ন্যায্য বলে ভেবেছেন তাই করেছেন সবসময়। শান্ত-সুবোধ প্রকৃতির ছিলেন না, যৌবনে প্রচুর ধার-দেনা করেছেন এবং বিষয় সম্পত্তি নষ্ট করেছেন।পাদ্রী-পুরুতদের বিরুদ্ধে কথা বলেছেন, তাদের সমালোচনা করেছেন, এবং তার শাস্তি স্বরূপ যাজক সম্প্রদায় ঘোষণা করেছেন যে, তলোস্তয় কে খ্রিস্ট ধর্ম থেকে বহিষ্কার করা হল, তিনি আর খ্রিস্টান বলে গণ্য হবেন না। এর উত্তরে তিনি বলেছিলেন যে যারা ঈশ্বর ও যীশুকে নিয়ে ব্যবসা করে তাদের চেয়ে তিনি সহস্র গুণ বেশি ধার্মিক খ্রিস্টান। তিনি যখন মারা যান তখন পাদ্রী-পুরুতদের দল ভিড় করে এসেছিলেন, কিন্তু কাউকেই কাছে ঘেঁষতে দেওয়া হয় নি; এবং দেশের ও বিদেশের হাজার হাজার শোকার্ত মানুষ কোনো ধর্মীয় অনুষ্ঠান ছাড়াই তার শবযাত্রায় শামিল হয়ে তাকে সমাহিত করে। অন্যদিকে, সম্রাটের স্বৈরাচারী শাসনের বিরুদ্ধে তিনি সর্বদাই মুখর ছিলেন, স্বনামে ও বেনামে দেশের ভিতরে ও বাইরে জার-শাসনের সমালোচনা করে লেখা ছাপিয়েছেন; কিন্তু শাসক গোষ্ঠী ভয়ে তার বিরুদ্ধে কোন শাস্তিমূলক ব্যবস্থা নেয়নি, পাছে তাদের যদি আরও দুর্নাম এবং কেলেংকারীর বোঝা বইতে হয়। নিজের জমিদারিতে দরিদ্র চাষাদের ছেলে-মেয়েদের জন্য স্কুল খুলেছিলেন, তাতে নিজে পড়িয়েছিলেন। দেশে দুর্ভিক্ষ হলে আক্রান্ত অঞ্চল সরেজমিনে ঘুরে ঘুরে দেখে বেড়িয়েছিলেন। সরকারের বিরুদ্ধে ঔদাসীন্যের অভিযোগ এনেছেন, আদমশুমারীতে অংশ নিয়েছেন। আইনের নামে বিচারের প্রহসন কীভাবে হয় তার প্রত্যক্ষ অভিজ্ঞতা সঞ্চয়ের জন্য দিনের পর দিন আদালত আর জেলখানায় ঘুরেছেন। এমন সততা ও সামাজিক দায়িত্ববোধ বিস্ময়কর। তার মনের গড়ন ছিলো ভাবুকের, দার্শনিকের। সে জন্যই তিনি যখন গল্প-উপন্যাস-নাটক ইত্যাদি সৃজনশীল সাহিত্য রচনা করতে শুরু করলেন, সেখানে কোথাও অবাস্তব রোমান্টিক কল্পনা আমরা দেখতে পাই না। তিনি সেসব মানুষ, সামাজিক স্তর বা জীবনযাত্রার ছবিই তার কাহিনী তে এঁকেছেন যা তিনি নিজে দেখেছেন। তার অভিজ্ঞতার পরিধিও ছিলো বিশাল-সমাজের সবচেয়ে নিচু তলার মানুষ থেকে শুরু করে রাজদরবারের লোকজনের সাথে তিনি মিশতে পারতেন। তিনি দীর্ঘজীবন লাভ করেছিলেন এবং নানা কারণে তার শিল্পী জীবনের সবটুকুই অশান্তির মধ্যে কেটেছে। এই অশান্তির একটি প্রধান কারণ ছিলো- সমাজে বা সভ্যতায় প্রচলিত কোন বিশ্বাস বা রীতিনীতি তিনি বিনা প্রশ্নে মেনে নেননি।
সাহিত্যকর্ম
তল্‌স্তোয়কে রাশিয়ান সাহিত্যের অন্যতম ব্যক্তিত্ব হিসাবে বিবেচনা করা হয়। নিজের রচনায় তলস্তয় দেখিয়েছেন প্রাক-বৈপ্লবিক রাশিয়ার জীবন, ফুটিয়ে তুলেছেন সেই সময়ের পরস্পরবিরোধী পরিস্থিতি যাতে গড়ে উঠত রুশ সমাজের বিভিন্ন শ্রেণি ও স্তরের মানসতা। তাঁর রচনাগুলিতর মধ্যে যুদ্ধ ও শান্তি এবং আন্না কারেনিনা উল্লেখযোগ্য। তার কল্পকাহিনী লেখা বাস্তব জীবনকে নিয়ে লেখা। যুদ্ধ ও শান্তি বইটি ১৮৬৫ থেকে ১৮৬৭ সালে ধারাবাহিকভাবে ও ১৮৬৯ সালে বই আকারে প্রকাশিত হয়। এই উপন্যাসের বিষয়বস্তু হচ্ছে নেপোলিয়ন বোনাপার্ট-এর রুশ অভিযান। যুদ্ধের ভয়াবহতা এবং শান্তির জন্য মানুষের সংগ্রামই এই উপন্যাসের মূল বক্তব্য।  আন্না কারেনিনা ১৮৭৮ সালে বই আকারে প্রকাশিত হয। উপন্যাসটিতে তৎকালিন সময়ের বাস্তবিকতা এবং পারিবারিক জীবনের ব্যক্তিগত অবস্থার প্রকাশ পেয়েছে। তার রচনার পরিমাণ বিশাল: ছোটগল্প, বড়গল্প, উপন্যাস, নাটক, শিশুসাহিত্য, প্রবন্ধ, ডায়েরি, চিঠিপত্র সব মিলিয়ে তার রচনা সমগ্র প্রায় ৯০ খণ্ডে বিভক্ত।
শেষজীবন ও মৃত্যু
তলস্তয় শেষ বয়সে প্রায় সন্তের জীবন যাপন করতে চেয়েছিলেন। নিজের কাজ তিনি নিজে হাতে করতেন, এমনকি নিজে জুতো তৈরি করে পরতেন, চাষাভুষোর মতো সাধারণ ও অল্প আহার করতেন, পরতেন খেতমজুরের পোশাক। শেষ বয়সে তিনি কাউকে না জানিয়ে বাড়ি ছেড়ে পালিয়ে গিয়েছিলেন। পথিমধ্যে ঠাণ্ডা লেগে তার নিউমোনিয়া হয়। এতেই তিনি বাড়ি থেকে দূরে এক রেলস্টেশনে ২০শে নভেম্বর ১৯১০ সালে মারা যান। মৃতুর সময় তার বয়স হয়েছিলো ৮২ বছর। পরে তার মরদেহ গ্রামে নিয়ে সমাহিত করা হয়।
তল্‌স্তোয়ের মৃত্যুর ঠিক আগের দিনগুলোতে স্বাস্থ্যের বিষয়ে পরিবারের সদস্যরা উদ্বিগ্ন ছিলো। তার সক্রিয়ভাবে প্রতিদিন তার যত্নে নিযুক্ত ছিলেন। মৃতুর শেষ কয়েকদিন তিনি যা বলেছেন তাই লেখা হয়েছিলো। তিনি তার অভিজাত জীবনধারাকে ত্যাগ করে সাধারন জীবন-যাপন করতে চেয়েছিলেন। তাই স্ত্রীর সাথে সম্পর্ক বাদ দিয়ে শীতের রাতে বাড়ি থেকে বেরিয়ে যান এবং অসুস্থ হয়ে মারা যান।
পুলিশ তার শেষকৃত্যেয় শোকযাত্রা সীমাবদ্ধ করার চেষ্টা করেছিলেন, কিন্তু বাধা না মেনে হাজার হাজার কৃষক রাস্তায় নেমেছিলো। সেই সময় কোনো কোনো লোকের মুখে এমন কথা বলতে শোনা গিয়েছিল, "আভিজাত্য মারা গিয়েছিলেন" ;তারা টলস্টয়ের সম্পর্কে অন্য কিছু জানতেন। কিছু সূত্রের মতে, টলস্টয় জীবনের শেষ ঘণ্টাগুলো ট্রেনে তাঁর সহযাত্রীদের কাছে প্রেম অহিংস, এবং জর্জিবাদ প্রচার করে কাটিয়েছিলেন।
চলচ্চিত্র
২০০৯ সালে তল্‌স্তোয়ের জীবনের শেষ বছরের দিনগুলো নিয়ে একটি চলচ্চিত্র নির্মিত হয়The Last Station এই চলচ্চিত্র Jay Parini উপন্যাস অবলম্বনে তৈরি করা হয়।
দাশ আঘলিয়ান মসজিদ
দাশ আঘলিয়ান মসজিদ কাজার রাজবংশের সাথে সম্পর্কিত এবং মসজিদটি খোয়, শহীদ সামাদজাদেহ রোডে অবস্থিত।
পথ পরিবেশনা
thumb|215px|জেফরি মাসিন, নিউ ইয়র্ক শহরের [[one-man band|একক-সদস্য ব্যান্ড]]
পথ পরিবেশনা বা বাসকিং হল আনুতোষিক উপার্জনের উদ্দেশ্যে জনস্থানে পরিবেশনা। অধিকাংশ দেশে পুরস্কার হিসেবে অর্থই প্রধান, তবে খাদ্য, পানীয় বা উপহারের মতো অন্যান্য অনুদান দেওয়া যেতে পারে। পথ পরিবেশনা বিশ্ব জুড়ে প্রাচীনআমল থেকে চর্চা হয়ে আসছে। এই অনুশীলনে জড়িত ব্যক্তিদের যুক্তরাজ্যে পথ পরিবেশনকারী বা বাসকার বলা হয়। সাধারণত আমেরিকান ইংরেজিতে বাসকার ব্যবহৃত হয় না।
পরিবেশনকারীরা এমন কিছু যা দর্শকদের মনোরঞ্জন করতে সক্ষম। পরিবেশনকারীরা অ্যাক্রোবেটিক্স, পশুর কৌশল, বেলুনের মোচড়, ক্যারিক্যাচার, ভাঁড়ামী, কৌতুক, বিকৃতসাধন, পলায়নবিদ্যা, নৃত্য, গাওয়া, অগ্নি দক্ষতা, স্লিপ সার্কাস, ভাগ্য-বলা, জাগলিং, জাদু, মূকাভিনয়, জীবন্ত মূর্তি, সাঙ্গীতীক পরিবেশনা, পাতালনাচ, সাপের খেলা, স্টোরিটেলিং, অথবা কবিতা বা গদ্য আবৃত্তি, পথ শিল্প যেমন স্কেচিং এবং পেইন্টিং, পথনাটক, তরবারি গিলে ফেলা এবং মায়াস্বর।
ব্যুৎপত্তি
বাসকিং পদটি ইংরেজি ভাষায় সর্বপ্রথম গ্রেট ব্রিটেনে প্রায় ১৮৬০-এর দশকের মাঝামাঝি সময়ে চিহ্নিত হয়েছিল। ক্রিয়াপদ টু বাস্ক, স্প্যানিয় মূল শব্দ বাসকার থেকে এসেছে, যার অর্থ "সন্ধান করা"। স্পেনিয় শব্দ বাসকার ইন্দো-ইউরোপিয় শব্দ *ভূধ-স্কু ("জিততে, জয় করতে") থেকে বিকশিত হয়েছিল। এটি বিভিন্ন পথ ক্রিয়াকলাপের জন্য ব্যবহৃত হয়েছিল এবং এগুলির মধ্যে একটি সম্পর্কে বিখ্যাত স্পেনিয় বইয়ের নাম এল বুসকন। বর্তমানে, স্প্যানিয় ভাষায় এখনও শব্দটি ব্যবহৃত হয় তবে বেশিরভাগ ক্ষেত্রে মহিলা পথ যৌনকর্মী বা বিবাহিত পুরুষদের ব্যক্তিগত উপপত্নী হিসেবে প্রতিষ্ঠিত হতে চাইছেন এমন মহিলাদের ক্ষেত্রে ব্যবহৃত।
তাপ্পান জী সেতু (২০১৭–বর্তমান)
তাপ্পান জী সেতু হ'ল মার্কিন যুক্তরাষ্ট্রের নিউ ইয়র্ক রাজ্যের ট্যারিটাউন এবং নাইক মাঝে হাডসন নদীর উপর বিস্তৃত একটি যমজ তার সংযুক্ত সেতু । নিউ ইয়র্কের প্রাক্তন গভর্নর মারিও কুওমোর নামে আনুষ্ঠানিকভাবে সেতুটির নামকরণ করা হয় গভর্নর মারিও এম কিউমো ব্রিজ। এটি মূল দক্ষিণে অবস্থিত মূল তাপ্পান জী সেতুটি প্রতিস্থাপনের জন্য নির্মিত হয়। নতুন সেতুর উত্তরদিকের স্প্যানটি নিউ ইয়র্ক স্টেট থ্রুওয়ে, ইন্টারস্টেট ৮৭ (আই-৮৭) এবং আই-২৮৭-এর উত্তর এবং পশ্চিমদিকগামী গাড়ি বহন করে। এটি সাইকেল এবং পথচারীদের জন্য পৃথক একটি  পথও বহন করে। দক্ষিণ স্প্যানটি দক্ষিণগামী এবং পূর্ব দিকগামী যানবাহন বহন করে।
সেতুর অফিসিয়াল নামটি ঘোষণার পর থেকেই বিতর্কিত। একটি আর্জি এবং প্রস্তাবিত আইন সেতুটির সাথে মারিও কুওমোর নাম সংযুক্ত করার বিরোধিতা করে।
নারায়ণ আটওয়ালে
নারায়ণ আটওয়ালে (১৯৩২ - ২০১১) শিবসেনার নেতা এবং ১৯৯৬ থেকে ১৯৯৯ সাল পর্যন্ত মুম্বই উত্তর কেন্দ্রীয় থেকে নির্বাচিত লোকসভার সদস্য ছিলেন। তিনি ছিলেন লেখক ও ট্রেড ইউনিয়নবিদ। তিনি ১৯৭২ সালে মুম্বাই মারাঠি পত্রকার সংঘেরও সভাপতি ছিলেন।
পারভীন সুলতানা দিতি
পারভীন সুলতানা যিনি দিতি নামে বেশি পরিচিত (৩১ মার্চ, ১৯৬৫- ২০ মার্চ ২০১৬) একজন বাংলাদেশী অভিনেত্রী। তার জন্ম নারায়ণগঞ্জ জেলার সোনারগাঁওয়ে। তার অভিনীত প্রথম চলচ্চিত্র উদয়ন চৌধুরী পরিচালিত ‘ডাক দিয়ে যাই’। ৩১ বছরের অভিনয় জীবনে দুই শতাধিক ছবিতে কাজ করেছেন দিতি। ১৯৮৭ সালে স্বামী স্ত্রী (১৯৮৭) ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন।
সিনেমার পাশাপাশি টিভি নাটকেও অভিনয় করেছেন দিতি। নাটক পরিচালনাও করেছেন। এ ছাড়া রান্নাবিষয়ক অনুষ্ঠানও উপস্থাপনা করেছেন। অভিনয়ের বাইরে মাঝেমধ্যে গান গাইতেও দেখা গেছে তাকে। প্রকাশিত হয়েছে তার একক গানের অ্যালবামও। বিজ্ঞাপনচিত্রে মডেলও হন তিনি।
প্রাথমিক জীবন
দিতি ১৯৬৫ সালের ৩১ মার্চ নারায়ণগঞ্জের সোনারগাঁয়ে জন্মগ্রহণ করেন। শৈশবে তার গায়িকা হওয়ার ইচ্ছা ছিল এবং তিনি গানের চর্চাও করতেন। জাতীয় শিশু একাডেমি থেকে আয়োজিত প্রতিযোগিতায় তিনি জাতীয় পুরস্কার লাভ করেন। তিনি ঢাকার লালমাটিয়া মহিলা কলেজ থেকে বিএ পাস করেন।
টেলিভিশন ও চলচ্চিত্রে আগমন
বিটিভিতে গান করার সুবাদে তিনি অভিনেতা আল মনসুরের নজরে আসেন এবং মনসুর তাকে লাইলি মজনু নাটকে অভিনয়ের সুযোগ দেন। এতে দিতির বিপরীতে অভিনয় করেন মানস বন্দ্যোপাধ্যায়। নাটকটি জনপ্রিয়তা লাভ করলেও দিতির পরিবার থেকে তাকে অভিনয় করতে বাধা দেওয়া হয়। কিছুদিন বিরতির পর তিনি ইমিটেশন নাটকে অভিনয় করেন। এটি প্রযোজনা করেন ফখরুল আরেফীন।
১৯৮৪ সালে নতুন মুখের সন্ধানের মাধ্যমে দেশীয় চলচ্চিত্রে দিতির সম্পৃক্ততা ঘটে। তার অভিনীত প্রথম চলচ্চিত্র উদয়ন চৌধুরী পরিচালিত ডাক দিয়ে যাই। কিন্তু ছবিটি শেষ পর্যন্ত মুক্তি পায়নি। দিতি অভিনীত মুক্তিপ্রাপ্ত প্রথম চলচ্চিত্র ছিল আমিই ওস্তাদ। ছবিটি পরিচালনা করেছিলেন আজমল হুদা মিঠু।
জনপ্রিয়তা ও পুরস্কারপ্রাপ্তি
সুভাষ দত্ত পরিচালিত স্বামী স্ত্রী (১৯৮৭) ছবিতে দিতি আলমগীরের স্ত্রীর চরিত্রে অভিনয় করেন। এই ছবিতেই অভিনয় করে দিতি প্রথম বারের মতো শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। পরবর্তীতে তার অভিনীত উল্লেখযোগ্য ছবির মধ্যে রয়েছে হীরামতি, দুই জীবন, ভাই বন্ধু, স্নেহের প্রতিদান, শেষ উপহার, কাল সকালে, মেঘের কোলে রোদ।
ব্যক্তিগত জীবন
দিতি অভিনেতা সোহেল চৌধুরীকে ভালোবেসে বিয়ে করেছিলেন। ১৯৮৭ সালে জন্ম হয় দিতি-সোহেল দম্পতির প্রথম সন্তান লামিয়া চৌধুরীর। ১৯৮৯ সালে এ দম্পতির ছেলে দীপ্ত চৌধুরীর জন্ম হয়। নব্বই দশকের মাঝামাঝি সময়ে দিতি ও সোহেল চৌধুরীর বিচ্ছেদ ঘটে। ১৯৯৮ সালের ১৮ ডিসেম্বর বনানীর ট্রাম্পস ক্লাবের সামনে আততায়ীর গুলিতে নিহত হন সোহেল চৌধুরী। সোহেল চৌধুরী মারা যাওয়ার পর চলচ্চিত্র অভিনেতা ইলিয়াস কাঞ্চনকে বিয়ে করেন। সে সংসার টেকেনি। কাঞ্চনের সাথেও তার বিবাহ বিচ্ছেদ হয়।
মৃত্যু
মস্তিষ্কে ক্যানসারে আক্রান্ত হওয়ায় ২০১৫ সালের ২৫ জুলাই থেকে ভারতের চেন্নাইয়ের মাদ্রাজ ইনস্টিটিউট অব অর্থোপেডিকস অ্যান্ড ট্রমাটোলজি (এমআইওটি) হাসপাতালে নেয়া হয়। মাঝে কিছুটা সুস্থ হয়ে দেশে ফিরে আসেন। শারীরিক অবস্থার অবনতি ঘটলে সেই বছরের নভেম্বরে আবারও একই হাসপাতালে ভর্তি করানো হয় তাকে। বেশ কিছুদিন চিকিৎসাধীন থাকার পরও অবস্থার উন্নতি না হওয়ায় ৮ জানুয়ারি তাকে দেশে ফিরিয়ে আনা হয়। দেশে ফেরার পরপরই তাকে ঢাকার ইউনাইটেড হাসপাতালে ভর্তি করা হয়। হাসপাতালের আইসিইউতে থাকাকালীন ২০১৬ সালের ২০ মার্চ বিকেল ৪টা ৫ মিনিটে শেষ নিঃশ্বাস ত্যগ করেন।
ফারুক আহমেদ (নাট্যাভিনেতা)
ফারুক আহমেদ বাংলাদেশের একজন খ্যাতিমান নাট্যকার এবং অভিনেতা। তিনি জাহাঙ্গীরনগর বিশ্ববিদ্যালয়ে ভূগোল ও পরিবেশ বিষয়ে পড়াকালীন সময়ে মঞ্চে অভিনয় দিয়ে অভিনয় জীবন শুরু করেন। তিনি বাংলাদেশ টেলিভিশনে প্রচারিত বারো রকম মানুষ নাটকে রসিক লাল নামের এক নেতিবাচক চরিত্রে অভিনয়ের মাধ্যমে সারাদেশে পরিচিতি লাভ করেন। তিনি জনপ্রিয় নাট্যকার ও লেখক হুমায়ূন আহমেদের নাটকের নিয়মিত মুখ ছিলেন।
প্রাথমিক জীবন
ফারুক আহমেদ ঢাকা বিভাগের মানিকগঞ্জ জেলায় জন্মগ্ৰহণ করেন। তিনি জাহাঙ্গীরনগর বিশ্ববিদ্যালয়ে ভূগোল ও পরিবেশ বিষয়ে পড়াশোনা করেছেন। ব্যক্তি জীবনে ফারুক আহমেদ এক কন্যা সন্তানের জনক।
কর্মজীবন
ফারুক আহমেদ ১৯৮৩ সালে ঢাকা থিয়েটারের সঙ্গে যুক্ত হন। সেখানে তিনি হুমায়ূন ফরীদি, আফজাল হোসেন, সুবর্ণা মুস্তাফা, শিমুল ইউসুফ, রাইসুল ইসলাম আসাদ, আহমেদ রুবেল ও লিটু আনামের মতো অভিনেতাদের সাথে কাজ করেছেন। প্রায় ২৫ বছর সময়ের মতো তিনি থিয়েটারের সাথে যুক্ত ছিলেন। থিয়েটারে থাকাকালীন কীর্তনখোলা, প্রাচ্য, কেরামত মণ্ডল, চক্র ও যৈবতী কন্যার মতো নাটকে অভিনয়ের মাধ্যমে তিনি উল্লেখযোগ্যভাবে আলোচিত হন।
বিশ্ববিদ্যালয় থেকে পাশ করার পর ফারুক আহমেদ কিছুদিনের জন্য ব্র্যাকসহ বিভিন্ন এনজিওতে যুক্ত ছিলেন।
ইমদাদুল হক মিলনের টিভি নাটক বড় রকমের মানুষ-এ রসিকলাল চরিত্রে অভিনয় করে তিনি প্রথম নজর কাড়েন। এর কিছুদিন পরই তিনি হুমায়ূন আহমেদের নজরে আসেন এবং অভিনয় করেন তার পরিচালিত অচিন বৃক্ষ নাটকে। এরপর তিনি স্বাধীন খসরু ও ডা. এজাজুল ইসলামের সাথে তারা তিন জন নামে হুমায়ূন আহমেদের ব্যপক জনপ্রিয় ধারাবাহিক নাটকে অভিনয় করেন।
অভিনয় ছাড়া ফারুক আহমেদ লেখালেখিও করেন। কাল সাপের দংশন, উচ্চ বংশ পাত্র চাই, ডিগবাজি, দুই বাসিন্দা ও পানি পড়াসহ বেশ কিছু নাটকের চিত্রনাট্য লিখেছেন এবং বদরাগী বদরুল ও হাউ মাউ খাও নামে দুটি নাটক পরিচালনাও করেছেন।
প্রধানত নাট্য অভিনেতা হিসাবে পরিচিত হলেও তিনি কয়েকটি চলচ্চিত্রেও অভিনয় করেছেন।
সম্মাননা
ফারুক আহমেদের অভিনয়ে মুগ্ধ হয়ে হুমায়ূন আহমেদ তার লেখা লিলুয়া বাতাস বইটি তার নামে উৎসর্গ করেছিলেন।
ড্রাগন গ্রুপ
ড্রাগন গ্রুপ বাংলাদেশের গার্মেন্টস ফ্যাক্টরি এবং অন্যান্য কোম্পানির একটি গ্রুপ । গ্রুপটি প্রধানত আন্তর্জাতিক বাজারের জন্য উৎপাদন করে এবং ৩০টিরও বেশি দেশে বিশেষ করে মার্কিন যুক্তরাষ্ট্র এবং কানাডায় রপ্তানি করে। এর সাবসিডিয়ারি ড্রাগন সোয়েটার কয়েক হাজারেরও বেশি কর্মী নিয়োগ করে এবং ২০১৮ সালে ঢাকা স্টক এক্সচেঞ্জে সবচেয়ে বেশি ব্যবসা করা স্টক ছিল এটি।
সংগঠন
বাংলাদেশ গার্মেন্টস ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন (বিজিএমইএ)-এর সাবেক সভাপতি মোস্তফা গোলাম কুদ্দুস গ্রুপের চেয়ারম্যান এবং তার ছেলে মোস্তফা কামরুস সোবহান এর ব্যবস্থাপনা পরিচালক।
ইতিহাস
চেউং হিং সোয়েটার ছিল প্রথম ড্রাগন গ্রুপ সোয়েটার কারখানা যেটি প্রতিষ্ঠিত হয়েছিল। এটি ১৯৮০-এর দশকে ৫০ জন চীনা প্রযুক্তিবিদ, প্রায় ৩০০ মেশিন এবং প্রায় ৬০০ কর্মচারী নিয়ে প্রতিষ্ঠিত হয়েছিল।
২০০৮ সালে, রূপালী ইন্স্যুরেন্সের ২১ জন পরিচালককে ২০০৬ ব্যবসায়িক বছরের জন্য কোম্পানির আর্থিক বিবরণীর সাথে সম্পর্কিত সিকিউরিটিজ আইন লঙ্ঘনের জন্য বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) জরিমানা করেছিল। ২০১৫ সালে, ড্রাগন সোয়েটারসহ গার্মেন্ট কারখানাগুলোর একটি পরিদর্শনে বড় বৈদ্যুতিক এবং কাঠামোগত ত্রুটি পাওয়া গেছে। এর মধ্যে রয়েছে যথাযথ নিরাপত্তা ছাড়াই সরাসরি মেঝেতে বিছানো কেবল, প্রস্থান দরজা দিয়ে অপর্যাপ্ত প্রস্থান ক্ষমতা এবং স্প্রিংকলারের অনুপস্থিতি।
ড্রাগন সোয়েটার অ্যান্ড স্পিনিংয়ের আইপিও ডিসেম্বর ২০১৫ সালে অনুমোদিত হয়েছিল, এবং ২০১৬ সালের প্রথম প্রান্তিক থেকে এটি ঢাকা ও চট্টগ্রাম স্টক এক্সচেঞ্জে তালিকাভুক্ত হয়। বিএসইসি দ্বারা একটি বিশেষ নিরীক্ষা পরে দেখা গেছে যে এই প্রাথমিক অফারে সংগৃহীত অর্থের অর্ধেকেরও বেশি সিকিউরিটিজ নিয়ম লঙ্ঘন করে ব্যয় করা হয়েছে, যার জন্য কোম্পানিটিকে জরিমানা করা হয়েছিল।
২০১৮সালে, বিএসইসি দেখতে পায় যে ড্রাগন সোয়েটার ২০১৬ এবং ২০১৭-এর জন্য সিকিউরিটিজ নিয়ম লঙ্ঘন করেছে। সেই বছরের শেষের দিকে, অস্বাভাবিক মূল্যবৃদ্ধির কারণে ড্রাগন সোয়েটার স্টকের ব্যবসা সীমিত করা হয়েছিল। ২৪ দিন পর বিধিনিষেধ তুলে নেওয়া হয়, বিএসইসি বলে কর্পোরেট ডিসক্লোজার এবং অন্যান্য বিষয়ের উন্নতি হয়েছে।
২০১৯ সালে, মোস্তফা কামরুস সোবহান বাংলাদেশ হাইকোর্টে বাংলাদেশ অ্যাকর্ডের আদলে বিল্ডিং পরিদর্শনের তত্ত্বাবধানে আন্তর্জাতিক পোশাক সংস্থাগুলোর দ্বারা গঠিত একটি জোট নীরাপনের কার্যকলাপের উপর ছয় মাসের নিষেধাজ্ঞার জন্য একটি পিটিশন দাখিল করেন। পিটিশনের আইনজীবীর মতে, উদ্দেশ্য ছিল নীরাপনকে আরএমজি সাসটেইনেবিলিটি কাউন্সিলের কমন প্ল্যাটফর্মের অধীনে অন্তর্ভুক্ত করা। কার্যক্রমের উপর নিষেধাজ্ঞা এখনো সক্রিয় থাকায়, নিরাপন ২০২০ সালে বাংলাদেশ ত্যাগ করে, তার বেশিরভাগ কর্মী ছাঁটাই করে এবং বলে যে এটি উত্তর আমেরিকা থেকে তার কার্যক্রম চালিয়ে যাবে।
২০২০ সালের ফেব্রুয়ারিতে, বাংলাদেশের কেন্দ্রীয় ব্যাংক দেখতে পায় যে জনতা ব্যাংক জামানত ছাড়াই ড্রাগন গ্রুপের ঋণ পুনর্নির্ধারণ করেছে, যা ব্যাংকিং বিধি লঙ্ঘন করেছে।
বাংলাদেশের অন্যান্য টেক্সটাইল কারখানার মতো, ড্রাগন গ্রুপ করোনভাইরাস মহামারী দ্বারা কঠোরভাবে ক্ষতিগ্রস্থ হয়েছিল। যাইহোক, আগস্টের মধ্যে, ড্রাগন সোয়েটার কারখানাগুলো আবার "সেপ্টেম্বর শেষ পর্যন্ত সম্পূর্ণভাবে বুক করা হয়েছিল"। সেই বছরের মার্চ এবং মে মাসের মধ্যে, ড্রাগন সোয়েটার তার প্রায় ৫০০ কর্মীকে ছাঁটাই করে। বরখাস্ত হওয়া অনেকেই এর আগে এক মাসের বকেয়া মজুরি পরিশোধের জন্য প্রতিবাদ করেছিলেন। বাংলাদেশ গার্মেন্ট শ্রমিক ট্রেড ইউনিয়ন কেন্দ্র দ্বারা সংগঠিত, তারা প্রতিবাদ অব্যাহত রাখে, যার ফলে ৭ নভেম্বরের মধ্যে বকেয়া মজুরির অংশ পরিশোধের জন্য ড্রাগন গ্রুপের সাথে একটি চুক্তি স্বাক্ষরিত হয়। এরপর গ্রুপটি সেই চুক্তি ভেঙে দেয়। ডিসেম্বরে শ্রমমন্ত্রী মন্নুজান সুফিয়ানের হস্তক্ষেপে শেষ পর্যন্ত বিরোধ নিষ্পত্তি হয়।
২০২২ সালে ড্রাগন গ্রুপের অর্ডার ২০ শতাংশ বেড়েছে
আমার প্রতিজ্ঞা
আমার প্রতিজ্ঞা হলো স্বপন সাহা পরিচালিত ২০০৮ সালের একটি বাংলা চলচ্চিত্র।
কারি স্টোন ফাউন্ডেশন
কারি স্টোন ফাউন্ডেশন যুক্তরাষ্ট্রের অরেগন অঙ্গরাজ্যের বেন্ড শহর ভিত্তিক একটি বেসরকারি প্রতিষ্ঠান। ক্লিফ কারি ও ডিলাইট স্টোন ২০০৭ সালে মিলিতভাবে এটি প্রতিষ্ঠা করেন। কারি স্টোন ফাউন্ডেশন প্রধানত সুস্থ সমাজ গঠনে কোনো উদ্ভাবনী কাজ করা ব্যক্তি বা প্রতিষ্ঠানকে সহায়তা করে থাকে। ২০০৭ সালে প্রতিষ্ঠার পর থেকে কারি স্টোন ফাউন্ডেশন আশ্রয়ণ, স্বাস্থ্যসেবা, নির্মল বায়ু, পরিষ্কার পানি, নিরাপদ খাদ্য, শিক্ষা ও শান্তির লক্ষ্যে বিভিন্ন প্রকল্পে সহায়তা করে আসছে। কারি স্টোন ফাউন্ডেশন অটিস্টিক শিশুদের স্নায়বিক বৈকল্য নিরসন, শিক্ষার অগ্রগতি এবং আচরণগত উন্নয়নের জন্য ছিকুং স্নায়বিক প্রশিক্ষণ কেন্দ্রকে এবং পরমাকালচার ব্যবস্থায় মনোযোগী হওয়ার লক্ষ্যে কাজ করা ইএটি প্রকল্পে সহায়তা প্রদান করে।
এছাড়া প্রকৌশল ও স্থাপত্য নকশার মাধ্যমে উন্নত বিশ্ব নির্মাণে কাজ করা ব্যক্তি ও প্রতিষ্ঠানের সহায়তা ও স্বীকৃতি স্বরূপ কারি স্টোন নকশা পুরস্কার প্রদানের জন্য এই ফাউন্ডেশন পরিচিতি লাভ করে।
চাটগাঁইয়া ভাষা
চাটগাঁইয়া বা চিটাইঙ্গা হল ইন্দো-আর্য ভাষাগোষ্ঠির একটি সদস্য ভাষা এবং বাংলাদেশের চট্টগ্রাম অঞ্চলের (তথা চট্টগ্রাম, কক্সবাজার, রাঙামাটি, বান্দরবান, খাগড়াছড়ির) প্রধান ভাষা। বাংলা ভাষার সাথে চাটগাঁইয়ার কিছু শব্দগত সম্বন্ধ বিদ্যমান থাকায় একে প্রায়ই বাংলার উপভাষা মনে করা হয়, যদিও ভাষাদ্বয় পারস্পরিক একই অর্থে বোধগম্য হয় না। এই কারণে অনেকে এই ভাষাকে সম্পূর্ণ আলাদা এবং স্বতন্ত্র ভাষা হিসেবে বিবেচনা করে থাকেন।
বাংলাদেশে ১ কোটি ৩০ লাখ মানুষ চাটগাঁইয়া ভাষায় কথা বলে। ২০২০ সালে কানাডাভিত্তিক ওয়েবসাইট ভিজ্যুয়াল ক্যাপিটালিস্টে প্রকাশিত বিশ্বের ১০০টি কথ্য ভাষার তালিকায় স্থান পায় চাটগাঁইয়া ভাষা। যেটি ১ কোটি ৩০ লাখ কথ্য ভাষাভাষী মানুষ নিয়ে পৃথিবীর ৮৮ তম বৃহত্তম ভাষা ও বাংলাদেশের কথ্য ভাষার দিক দিয়ে বাংলার পরে ২য় বৃহত্তম ভাষা হিসেবে স্বীকৃতি পায়। একই তালিকায় বিশ্বে ৯৭তম স্থানে রয়েছে সিলেটি ভাষা, যেটি বাংলাদেশে ৩য় বৃহত্তম ভাষা। চাটগাঁইয়া ভাষার নিজস্ব কোন অক্ষর না থাকায় বেশিরভাগ সময় বাংলা অক্ষর দিয়ে এই ভাষা লেখা হয়ে থাকে।
ভৌগোলিক বিস্তার
বাংলাদেশের দক্ষিণ-পূর্বাঞ্চল প্রধানত চট্টগ্রামের চট্টগ্রাম জেলা এবং কক্সবাজার জেলার মানুষের প্রধান ভাষা চাটগাঁইয়া ভাষা। এছাড়া রাঙামাটি, বান্দরবান ও খাগড়াছড়ি জেলার অধিকাংশ মানুষ এ ভাষা ব্যবহার করে।
অঞ্চলভেদে চাটগাঁইয়া ভাষার প্রধানত ৪টি উপভাষা পাওয়া যায়। যথা: ১. উত্তর চট্টগ্রামের চাটগাঁইয়া ভাষা ২. দক্ষিণ চট্টগ্রামের চাটগাঁইয়া ভাষা ৩. চট্টগ্রাম শহরের চাটগাঁইয়া ভাষা ৪. কক্সবাজারের চাটগাঁইয়া ভাষা এছাড়াও ধর্মভেদে চাটগাঁইয়া ভাষার পার্থক্য দেখা যায়। চট্টগ্রামের বসবাসরত হিন্দু এবং বৌদ্ধদের পরস্পরের ব্যবহৃত চাটগাঁইয়া ভাষা চট্টগ্রামের মূল জনগোষ্ঠী মুসলমানদের তুলনায় ভিন্ন।
ব্যাকরণ
চাটগাঁইয়া ভাষার নিজস্ব কোন বর্ণমালা নেই। তাই এর লিখিত রুপ হিসেবে অনেকেই বাংলা বর্ণমালা ব্যবহার করে থাকেন।
শব্দ বিন্যাস
চাটগাঁইয়া ভাষার শব্দ বিন্যাস বা বাক্যগঠন হয় কর্তা-কর্ম-ক্রিয়া ধারায়।
যেমন: ইতারা (তারা) হামত (কাজে) জারগোই (চলে যাচ্ছে)।
গণমাধ্যম ও গানে ব্যবহার
শেফালী ঘোষ এবং শ্যামসুন্দর বৈষ্ণবকে বলা হয় চট্টগ্রামের চাটগাঁইয়া গানের সম্রাট ও সম্রাজ্ঞি। এছাড়াও রয়েছেন চাটগাঁইয়া ভাষার শিল্পী সিরাজুল ইসলাম আজাদ। মাইজভান্ডারী গান ও কবিয়াল গান চট্টগ্রামের অন্যতম ঐতিহ্য। কবিয়াল রমেশ শীল একজন বিখ্যাত কিংবদন্তি শিল্পী ও গীতিকার। আবদুল গফুর হালী চাটগাঁইয়া ভাষায় বেশিরভাগ জনপ্রিয় গানগুলোর গীতিকার ও সুর করেছেন। তিনি প্রায় দুই হাজারেরও অধিক চাটগাঁইয়া ভাষায় গান রচনা করেছেন এবং সুর করেছেন।
চট্টগ্রামের ভাষায় অনেক গান রয়েছে। তার মধ্যে কিছু গানের নাম উল্লেখ করা হলো:
বাংলাদেশ বেতার এবং বিটিভি চট্টগ্রাম চাটগাঁইয়া ভাষায় অনুষ্ঠান সম্প্রচার করে।
তার্ন নদী
তার্ন নদী পশ্চিম ইউরোপের রাষ্ট্রে ফ্রান্সের দক্ষিণভাগে অবস্থিত একটি নদী। এর দৈর্ঘ্য ।  নদীটি সেভেন পর্বতমালার ১৫৫০ মিটার উচু পাহাড় মোঁ লোজের থেকে উৎপত্তিলাভ করে মোটামুটি পশ্চিম দিকে নানা গভীর গিরিখাত দিয়ে মোয়াসাক শহরের দিকে প্রবাহিত হয়েছে এবং সেখানে এটি গারন নদীর সাথে মিশেছে।
আইএনএস অরিহন্ত
আইএনএস অরিহন্ত হল পরমাণু বা নিউক্লিয়ার সাবমেরিন। এটি ভারতের দ্বিতীয় পরমাণু সাবমেরিন বা ডুবোজাহাজ এবং ভারতে তৈরি প্রথম পরমাণু শক্তি চালিত ডুবোজাহাজ। বন্দর নগরী বিশাখাপত্তনম শহরে জাহাজ নির্মাণ কেন্দ্রের এডভান্সড টেকনোলজিস ভেসেল (এটিভি) প্রকল্প-এর অধীনে ৬ হাজার টনের এই ডুবোজাহাজটি নির্মাণ করা হয়েছিল। এই ডুবোজাহাজটি বর্তমানে বিশাখাপত্তনম বন্দরের নৌ-ঘাটিতে মোতায়েন আছে। এই ডুবোজাহাজ ভারতের পূর্ব উপকূলভাগের নৌ-শক্তি বৃদ্ধি করেছে।
২০০৯ সালের ২৬ জুলাই অরিহন্তের উদ্বোধনের মধ্য দিয়ে ভারতের প্রধানমন্ত্রী মনমোহন সিংহ বিজয় দিবস (কার্গিল যুদ্ধের বিজয় দিবস) এর বার্ষিকী উদ্‌যাপন করেন। ২৩ ফেব্রুয়ারি, ২০১৩ সালে পরিচালনার জন্য প্রস্তুত হিসাবে নিশ্চিত করা হয়েছে,  এবং আগস্ট ২০১৬ সালে কমিশন করা হয়েছিল ডুবোজাহাজটিকে।
ইতিহাস
ভারত অন্য অনেক প্রকল্পের মতো এই নিউক্লিয়ার সাবমেরিনের নির্মাণ কাজ খুব গোপনে শুরু করেছিল । ২০০৯ সালে আইএনএস অরিহন্ত তৈরির কথা প্রথামবার প্রকাশ্যে আনে প্রতিরক্ষা মন্ত্রী । সে বছরই পরীক্ষামূলকভাবে চালানোর জন্য সমুদ্রে পাঠানো হয় অরিহন্তকে। কিন্তু তখনও এই ডুবোজাহাজে নিউক্লিয়ার রিঅ্যাক্টর বা পরমাণু চুল্লিটি লাগানোই হয়নি। ২০১০ সালে নিউক্লিয়ার রিঅ্যাক্টর লাগানো হয় আইএনএস অরিহন্তে। তার পর সেটি পুরোদস্তুর নিউক্লিয়ার সাবমেরিন হয়ে ওঠে। ২০১৩ সালে সেই নিউক্লিয়ার রিঅ্যাক্টর চালু করা হয়। ২০১৪ সালের মধ্যে আইএনএস অরিহন্ত যে কোনও ধরনের লড়াইয়ের জন্য প্রস্তুত হয়ে যাবে বলে মনে করা হয়েছিল। কিন্তু তা হয়নি। সমুদ্রের বিভিন্ন এলাকায় বিভিন্ন ধরনের পরিস্থিতিতে আইএনএস অরিহন্ত কতটা স্বচ্ছন্দে কাজ করতে পারে, সেই পরীক্ষা শেষ করতে সময় লেগে যায় অনেকটা। এই নিউক্লিয়ার সাবমেরিনে মিসাইল মজুত করা এবং সমুদ্রগর্ভ থেকে মিসাইল ছুড়ে হামলা চালানোর মহড়া দেওয়ারও দরকার ছিল। সব রকম পরীক্ষা এবং মহড়া নৌসেনা তথা প্রতিরক্ষা মন্ত্রী আইএনএস অরিহন্তের পারদর্শীতা নিয়ে খুবই সন্তুষ্ট। তাই এত দিনে ঘোষণা করা হল, যে কোনও রকম যুদ্ধ বা অভিযানের জন্য আইএনএস অরিহন্ত এখন সম্পূর্ণ তৈরি।